Glarus

Glarus lii kieldâ Sveeicist, Glarus kantonist. Glarusist ääsih 12 484 olmožid. Ton vijđodâh lii 107,20 km² já alodâh 474 m. Nube käldee mield vijđodah lii 103,67 km².

Historjá
Glarus kieldâ šoodâi uđđâivemáánu 1. peeivi 2011, ko Ennenda, Glarus, Netstal já Riedern kieldah lahtojii oohtân.

Ive 1861 pyellim
Ive 1861 Glarusist cokkânij stuorrâ pyellim. Pyellim aalgij uccâ njuovčâtuuliist maŋŋeed ehidist ääitist, mii lâi Christoph Tschudi táálu paaldâst Landsgemeindeplatzist. Lieggâ föhn-pieggâ levâttij njuovčâtuulâid. Njuovčâtuulah levânii jotelávt muorâtáálust nuubán.  Časkâdempiergâseh iä lamaš tuárvi. Pyelimist tuušâi stuorrâ uási kuávdáást. Maaŋgah tááluh puollii ollásávt. Ulmuuh irâttii piäluštiđ tävirijdis, mutâ tullâ ovdánij liijkás jotelávt. Suulân love olmožid jammii. Pyellim maŋa kaavpug ferttij huksiđ masaba ollásávt uđđâsist. Uđđâ kaavpug huksejui torvolub vuovijguin. Tááluh huksejuvvojii  keeđgist já tiijlâst. Návt toh iä cokkânâm älkkeht. Pyellim muštoo ain stuorrâ pärttin. Tot muutij meiddei kaavpugvuávám, já tast šoddii uđđâáigásuboh huksimvyevih. Puálu maŋa uárnejui vijđes ruttânuurrâm. Meiddei New Glarus adelij 1 250 dollarid (suulân 40 000 dollarid onnáá peeivi ruuđâst) uđđâsisthuksiimân.

Anna Göldi -museo

Ennendast lii Anna Göldi -museo, mii muštâl Anna Göldi vááinui historjást já olmoošvuoigâdvuođâi ovdánmist. Museost uážžu lasetiäđuid Anna elimist já riehtijotemist. Tobbeen suogârduvvoo meiddei, maht palo já väldi pyehtih šoddâdiđ stuorrâ puástuvuođâ. Anna Göldi äšši muštoot, et puáris oskomušâi tiet puáhtá adeliđ vuoigâdvuođâ toohâđ julmes tavoid. Tiäđuh já ávusvuotâ láá pyeremus syeji tággáár vuástá.

Eennâmtiätu
Kieldâ alemus saje lii Bächistock (2 914 m) já vyelemus saje lii pááppárfabrik šiljo Netstalist (448 m).

Landsgemeinde

Vyesimáánu vuossâmuu pasepeeivi Glarus uáivitorist uárnejuvvoo Landsgemeinde-nommâsâš tábáhtus.

Postânumereh
 8750 Glarus
 8750 Klöntal
 8750 Riedern
 8754 Netstal
 8755 Ennenda

Kovegalleria

Käldeeh

*